Sodba Splošnega sodišča (tretji senat) z dne 27. junija 2012 –

YKK in drugi proti Komisiji

(Zadeva T-448/07)

„Konkurenca – Omejevalni sporazumi – Trgi zadrg in ‚drugih zapenjal‘ ter naprav za pritrjevanje – Odločba o ugotovitvi kršitve člena 81 ES – Usklajena zvišanja cen, določanje minimalnih cen, razdelitev kupcev in trgov ter izmenjava drugih poslovnih podatkov – Enotna in trajajoča kršitev – Dokaz – Vrsta kršitve in njena izvršitev – Dejanski vpliv – Obvestilo o sodelovanju – Globe – Zgornja meja – Odvračilni učinek globe – Enako obravnavanje – Sorazmernost“

1. Sodni postopek – Izvajanje dokazov – Zaslišanje prič – Diskrecijska pravica Splošnega sodišča (Poslovnik Splošnega sodišča, člen 68) (Glej točki 43 in 44.)

2. Konkurenca – Upravni postopek – Odločba Komisije o ugotovitvi kršitve –Uporaba izjav drugih podjetij, ki so sodelovala pri kršitvi, kot dokazov – Dopustnost – Dokazna vrednost izjav glavnih udeležencev omejevalnega sporazuma, ki so jih podali, da bi se za njih uporabilo obvestilo o ugodni obravnavi (člen 81(1) ES; obvestili Komisije 96/C 207/04 in 2002/C 45/03) (Glej točke od 52 do 58.)

3. Konkurenca – Upravni postopek – Odločba Komisije o ugotovitvi kršitve – Način dokazovanja – Opiranje na sklenjen krog indicev – Stopnja potrebne dokazne vrednosti glede indicev, obravnavanih posamično (člen 81(1) ES) (Glej točke 71, 80 in 105.)

4. Omejevalni sporazumi – Sporazumi med podjetji – Pojem – Soglasje volj glede ravnanja na trgu (člen 81(1) ES) (Glej točke 74, 75 in 79.)

5. Omejevalni sporazumi – Usklajeno ravnanje – Pojem – Izmenjava informacij v okviru omejevalnega sporazuma ali za njegovo pripravo (člen 81(1) ES) (Glej točke od 76 do 79.)

6. Omejevalni sporazumi – Udeležba na sestankih s protikonkurenčnim namenom – Okoliščina, ki ob neobstoju distanciranja od sprejetih odločb dopušča sklepanje na nadaljnje sodelovanje pri omejevalnem sporazumu – Javno distanciranje – Omejujoča razlaga (člen 81(1) ES) (Glej točke od 113 do 117.)

7. Konkurenca – Globe – Znesek – Določitev – Kršitve, ki se že zaradi svoje narave štejejo za zelo resne – Nujnost določiti njihov vpliv in geografsko razsežnost – Neobstoj (člen 81(1) ES; Uredba Sveta št. 1/2003, člen 23(3); Obvestilo Komisije 98/C 9/03, točka 1 A) (Glej točke od 123 do 126, 138, 139 in 143.)

8. Konkurenca – Globe – Znesek – Določitev – Merila – Teža kršitve – Merilo dejanske zmožnosti povzročitve škode na zadevnem trgu – Upoštevnost tržnih deležev, ki jih ima zadevno podjetje (člen 81(1) ES; Uredba Sveta št. 1/2003, člen 23(2) in (3)) (Glej točki 147 in 148.)

9. Konkurenca – Globe – Znesek – Določitev – Načela enakega obravnavanja – Praksa odločanja Komisije – Indikativnost (člen 81(1) ES; Uredba Sveta št. 1/2003, člen 23(2) in (3)) (Glej točke od 149 do 151.)

10. Konkurenca – Globe – Znesek – Določitev – Nenaložitev ali znižanje globe v zameno za sodelovanje obdolženega podjetja – Nujnost ravnanja, ki je Komisiji olajšalo ugotovitev kršitve – Diskrecijska pravica Komisije – Sodni nadzor – Meje (člen 81(1) ES; Uredba Sveta št. 1/2003, člen 23(2) in (3); Obvestilo Komisije 96/C 207/04) (Glej točke od 170 do 172.)

11. Konkurenca – Globe – Znesek – Določitev – Najvišji znesek – Izračun –Promet, ki ga je treba upoštevati – Skupni promet vseh družb, ki sestavljajo gospodarski subjekt, ki deluje kot podjetje (člen 81(1) ES; Uredba Sveta št. 1/2003, člen 23(2)) (Glej točki 192 in 193.)

Predmet

Predlog za razglasitev ničnosti Odločbe Komisije C(2007) 4257 final z dne 19. septembra 2007 v zvezi s postopkom na podlagi člena 81 [ES] (Zadeva COMP/39.168 – PO/Izdelki kovinske galanterije: zadrge) v delu, v katerem se nanaša na tožečo stranko, in podredno, predlog za odpravo ali znižanje glob, naloženih tožečim strankam.

Izrek

1. Tožba se zavrne.